<classify> KUELEKEA siku ya ukimwi duniani, msanii maarufu wa muziki wa kufoka foka nchini Karama Masoud Kalapina amesema anashangaa wasanii ambao wanadai hawatumii dawa za kulevya lakini wanasuasua kutumia mipira ya kiume ikiwa ni kujilinda na maradhi ikiwemo mambukizi ya Ukimwi.Kalapina alisema hayo katika semina ya wasanii iliyoandaliwa na Wizara ya Afya, Maendeleo ya Jamii, Jinsia, Wazee na Watoto kwa kushirikiana na Taasisi ya Benjamini Mkapa Foundation iliyofanyika jijini Dar es Salaam mwishoni mwa wiki ambapo alisema ikiwa kuna msanii hatumii kinga kujilinda hana tofuati na anayetumia dawa za kulevya.Kwenye tasnia ya sanaa ni rahisi kupata mambukizi ya HIV kwa kuwa wasanii wanazungukana humu humu, mdada bongo movie anatembea na msanii wa bongo fleva, mbaya zaidi wanaunganisha mkanda yaani anatoka kwa huyu anaenda kwa yule, amesema.Amesema vita ya mapambano ya ukimwi kwa wasanii itafanikiwa iwapo tu wataacha kunyanyapaa wenzao wanaotumia madawa ya kulevya na kuwasaidia kutoka kwenye uraibu huo.Hatuwezi kupambana na ukimwi bila kuwapambania wenzetu walioathirika na dawa za kulevya ili watoke huko, matibabu yapo tuwasaidie, tusiwanyanyapae, alisisitiza Kalapina.Wakati Kalapina akisema hayo, gwiji wa mipasho katika muziki taarabu Khadija Kopa amesema elimu zaidi kwa wasanii chipukizi hususani wa kike inahitaji kutolewa, kwani wengi wanaoingia kwenye tasnia hiyo wanajikuta wanaingia kwenye makundi yasiyofaa.Kuna msemo kwa wasanii wanaita kuunganisha mkanda, wengi wanaunganisha mkanda anatoka kwa huyu anaenda kwa yule tukianza kupukutika tutaisha kweli, hasa vijana wakishapiga alkasusu wanataka kukomoa, hawandaani, mtakwisha nawambia, amesema Kopa.Naye msanii Hamis Mwinjuma Mwana Fa alisema ni muhimu kwa wasanii kupima na kujua afya zao na kujilinda na kuwa makini katika mwenendo wa maisha na kuishi kwa utaratibu.Kwa mujibu wa takwimu za serikali zilizotolewa na Waziri wa Afya Maendeleo ya Jamii, Jinsia, Wazee na Watoto, Ummy Mwalimu hivi karibu amesema vijana ndio kundi kubwa linaloongoza kwa mambukizi mapya, ambapo vijana 65,000 uambukizwa kila mwaka nchini.Ummy alisema kuwa vijana wenye umri wa miaka 10 mpaka 19 na wale wa miaka 15 mpaka 24 ambapo asilimia 84 ni wasichana na asilimia 20 ni wavulana ndio wathirika wakubwa. Alisema pia changamoto kubwa iliyopo kwa sasa ni wavulana asilimia 90 hawapimi VVU.Hata hivyo, Ummy alisema serikali imeweka mkakati wa kupambana na ugonjwa huo kwa kuingiza dawa za kisasa za kufubaza vijidudu vya ukimwi, na kuongeza vituo vya afya ya mama na mtoto kutoka 3,500 vilivyokuwepo hadi vituo 4,000 kwa sasa.Kwa mujibu wa takwimu za mwaka 2016 na 2017 zinaonyesha Tanzania mambukizi ya virusi vya ukimwi bado upo kwa kiwango cha juu.Takwimu hizo zinaonesha watu takribani milioni 1.4 wanakadiriwa kuishi na irusi vya ukimwi nchini na wengine 81,00 hupata maambukizi mapya ya virusi vya Ukimwi kila mwaka sawa na watu 222,000 kila siku na waathirika wakubwa wa janga hilo wakiwa ni wasichana.Mkurugenzi wa Taasisi ya Benjamini Mkapa, Ellen Senkoro alisema kundi la vijana ndio linalokabiliana na vishawishi hatarishi hususani katika maambukizi ya Ukimwi na huduma nyingine za ugonjwa huo.Alisema taasisi yake kwa kushirikiana na wizara wamekua wakibuni mbinu mbalimbali ili kuwafikia vijana katika kuchochea mabadiliko chanya ya tabia kwa ujumla kwa vijana kwa kukabili nyanja zote za maisha zinazomzunguka kijana.  <topic>: KITAIFA 